# **O B R A Z L O Ž E N J E**

1. **PRAVNI TEMELJ ZA DONOŠENJE AKTA:**

Pravni temelj za donošenje ove Odluke predstavlja članak 5. Uredbe o postupku davanja koncesijskog odobrenja na pomorskom dobru („Narodne novine“ br. 36/04, 68/08, 133/13 i 63/14) i članak 61. Statuta Grada Pula - Pola („Službene novine“ Grada Pule br. 7/09, 16/09, 12/11, 1/13, 2/18 i 2/20).

1. **OSNOVNA PITANJA KOJA SE UREĐUJU AKTOM:**

Predlaže se donošenje Odluke o donošenju Plana upravljanja pomorskim dobrom na području Grada Pula - Pola za 2021. godinu.

1. **PRIKAZ STANJA KOJE SE UREĐUJE AKTOM:**

Zakonom o pomorskom dobru i morskim lukama („Narodne novine“ br. 158/03, 100/04, 141/06, 38/09, 123/11, 56/16 i 98/19), uređen je pravni status pomorskog dobra, utvrđivanje njegovih granica, upravljanje i zaštita pomorskog dobra.

Pomorskim dobrom upravlja Republika Hrvatska neposredno ili putem Županije, odnosno grada/općine u skladu sa Zakonom. Pod upravljanjem pomorskim dobrom podrazumijeva se održavanje, unapređenje, briga o zaštiti pomorskog dobra u općoj upotrebi, te posebna upotreba ili gospodarsko korištenje pomorskog dobra na temelju koncesije ili koncesijskog odobrenja.

Sukladno članku 39. navedenog Zakona, Vlada Republike Hrvatske određuje djelatnosti za koje se može dati koncesijsko odobrenje, te propisuje postupak i naknadu za davanje koncesijskog odobrenja.

Uredbom o postupku davanja koncesijskog odobrenja na pomorskom dobru („Narodne novine“ br. 36/04, 68/08, 133/13 i 63/14) propisan je postupak davanja koncesijskih odobrenja, visina naknade za davanje koncesijskog odobrenja, te sastav Vijeća za davanje koncesijskog odobrenja.

Godišnji plan upravljanja pomorskim dobrom obvezno sadrži plan redovnog upravljanja pomorskim dobrom, sredstva za redovno upravljanje te popis djelatnosti iz Jedinstvenog popisa djelatnosti na pomorskom dobru koje se mogu obavljati na području grada ili općine koja ga donosi i mikrolokacije za obavljanje istih djelatnosti (opisno, skica, k.č.br. ili dr.).

1. **PROCJENA POTREBNIH FINANCIJSKIH SREDSTAVA ZA PROVEDBU AKTA:**

Za provedbu ovog akta planirana su sredstva u Proračunu Grada Pule u iznosu od ukupno 3.000.000,00 kn.

Pripremila:

Marina Gržinić-Burić

 **P.O. GRADONAČELNIKA**

 **Ingrid Bulian, dipl.ing.arh.**